СҚО-да ауыл мектептеріне 33 автобус беріледі
DATE: 11:56, 28 Желтоқсан 2019 | GMT +5
TITLE: СҚО-да ауыл мектептеріне 33 автобус беріледі
URL: https://kaz.inform.kz/news/sko-da-auyl-mektepterine-33-avtobus-beriledi_a3599260/
META: DATE: 11:56, 28 Желтоқсан 2019 | GMT +5
TOTAL WORDS: 108
AUTHOR(S):
TEXT: Аймақ басшысы 2020 жылы әлеуметтік сала шығындары ұлғаятынын еске салды. Білім беру саласына бөлінетін ақша 46%-ға артқан. «Мектептердің күрделі жөндеу жұмыстары жалғасуда. 2019 жылы облысымыздың білім беру нысандарының 40 %-ына жөндеу жүргізілді. Келесі жылы да жалғасатын болады. 3 мрлд теңге бөлдік. Егер республика бойынша салыстыратын болсақ, жөндеу жұмыстары жүргізілетін білім беру нысандарының көп бөлігі біздің облыста деп нақты айта аламын», - деді облыс әкімі. Ол ауыл мектептеріне балалардың қатынау мәселелері туралы айтып өтті. 44 автобус жетпейді. «Біз қаражат жинадық, келесі жылы қажетті 44 автобустың 33-ін сатып аламыз», - деп нақтылады Қ. Ақсақалов. 2020 жылы колледждерді жабдықтауға 1, 3 миллиард теңге бөлінеді. Төрт колледжге станоктар, заманауи құрал-жабдықтар сатып алынады
